CELEX: 62013TB0044
Language: el
Date: 2013-04-25 00:00:00
Title: Υπόθεση T-44/13 R: Διάταξη του Προέδρου του Γενικού Δικαστηρίου της 25ης Απριλίου 2013 — AbbVie κατά EMA [ «Διαδικασία ασφαλιστικών μέτρων — Πρόσβαση σε έγγραφα — Κανονισμός (ΕΚ) αριθ. 1049/2001 — Έγγραφα στην κατοχή του EMA που περιέχουν πληροφορίες που υπέβαλε επιχείρηση στο πλαίσιο αιτήσεώς της για έγκριση άδειας κυκλοφορίας φαρμακευτικού προϊόντος — Απόφαση περί παροχής πρόσβασης στα έγγραφα σε τρίτο — Αίτηση αναστολής εκτελέσεως — Επείγον — Fumus boni juris — Στάθμιση συμφερόντων» ]

29.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 189/24
            
         Διάταξη του Προέδρου του Γενικού Δικαστηρίου της 25ης Απριλίου 2013 — AbbVie κατά EMA
   (Υπόθεση T-44/13 R)
   (Διαδικασία ασφαλιστικών μέτρων - Πρόσβαση σε έγγραφα - Κανονισμός (ΕΚ) αριθ. 1049/2001 - Έγγραφα στην κατοχή του EMA που περιέχουν πληροφορίες που υπέβαλε επιχείρηση στο πλαίσιο αιτήσεώς της για έγκριση άδειας κυκλοφορίας φαρμακευτικού προϊόντος - Απόφαση περί παροχής πρόσβασης στα έγγραφα σε τρίτο - Αίτηση αναστολής εκτελέσεως - Επείγον - Fumus boni juris - Στάθμιση συμφερόντων)
   2013/C 189/51
   Γλώσσα της διαδικασίας: η αγγλική
   
      Διάδικοι
   
   
      Προσφεύγουσες: AbbVie, Inc. (Wilmington, Delaware, Ηνωμένες Πολιτείες) και AbbVie Ltd (Maidenhead, Ηνωμένο Βασίλειο) (εκπρόσωποι: P. Bogaert, G. Berrisch, δικηγόροι, B. Kelly, G. Castle, solicitors, D. Anderson, QC, και D. Scannell, barrister)
   
      Καθού: Ευρωπαϊκός Οργανισμός Φαρμάκων (EMA) (εκπρόσωποι: T. Jablonski, N. Rampal Olmedo και A. Spina)
   
      Αντικείμενο
   
   Αίτηση αναστολής εκτελέσεως της αποφάσεως EMA/748792/2012 του EMA, της 14ης Ιανουαρίου 2013, που επιτρέπει σε τρίτον, βάσει του κανονισμού 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), την πρόσβαση σε ορισμένα έγγραφα που περιέχουν πληροφορίες που υποβλήθηκαν στο πλαίσιο αιτήσεως για την έγκριση άδειας κυκλοφορίας του φαρμακευτικού προϊόντος Humira για τη θεραπεία της νόσου του Crohn.
   
      Διατακτικό
   
   
               1)
            
            
               Αναστέλλεται η εκτέλεση της αποφάσεως EMA/748792/2012 του Ευρωπαϊκού Οργανισμού Φαρμάκων (EMA), της 14ης Ιανουαρίου 2013, που επιτρέπει σε τρίτον, βάσει του κανονισμού 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43), την πρόσβαση στις εκθέσεις κλινικών μελετών M02 404, M04 691 και M05 769 που υποβλήθηκαν στο πλαίσιο αιτήσεως για την έγκριση άδειας κυκλοφορίας του φαρμακευτικού προϊόντος Humira για τη θεραπεία της νόσου του Crohn.
            
         
               2)
            
            
               Διατάσσει τον EMA να μην κοινοποιήσει τα έγγραφα που αναφέρονται στο σημείο 1 του διατακτικού.
            
         
               3)
            
            
               Επιφυλάσσεται ως προς τα δικαστικά έξοδα.